Cuțite sau filme? Sindicatul poliției germane propune ca deținătorii de arme albe să primească un an de Netflix gratis dacă le predau
Propunere cel puțin ciudată venită din partea Sindicatului polițiștilor din Germania (GdP) pentru posesorii de arme albe: un troc. În schimbul predării armelor lor albe, evident ilegale, aceștia urmează să primească abonament la Netflix gratuit timp de un an, scrie Frankfurter Allgemeine Zeitung. Oricât ar părea de neverosimilă, iată că propunerea există, și a fost primită cu dezaprobare și ”festival” de comentarii răutăcioase pe rețelele de socializare.